b"\n_START_ARTICLE_\nBrigitte Nielsen\n_START_SECTION_\nCarrera\n_START_PARAGRAPH_\nVa deixar els estudis amb 16 anys, i es va traslladar a Par\xc3\xads el 1979 i despr\xc3\xa9s a It\xc3\xa0lia. Ja llavors estava casada, amb un m\xc3\xbasic dan\xc3\xa8s. Van tenir un fill, per\xc3\xb2 es van divorciar._NEWLINE_Dotada d'una imatge impactant per la seva gran al\xc3\xa7ada (1,85 metres), Nielsen va treballar com a model per Giorgio Armani, Versace i Gianfranco Ferr\xc3\xa9._NEWLINE_El productor Dino de Laurentiis la va triar com a parella d'Arnold Schwarzenegger per a la pel\xc2\xb7l\xc3\xadcula Red Sonja. Sylvester Stallone es va fixar en ella el 1985, es va divorciar de la seva primera esposa, i la nova parella es va casar poc despr\xc3\xa9s._NEWLINE_Brigitte Nielsen va saltar a la fama de la m\xc3\xa0 de Stallone i gr\xc3\xa0cies als seus papers en diverses pel\xc2\xb7l\xc3\xadcules d'ell, com Rocky IV i Cobra. Per\xc3\xb2 les desavinences entre ells no van trigar a sorgir, la premsa groga va parlar d'infidelitats d'ella amb Eddie Murphy durant el rodatge de Beverly Hills Cop II (Superdetectiu a Hollywood II). El matrimoni es va trencar el 1987._NEWLINE_Brigitte es va traslladar a It\xc3\xa0lia, on va presentar un programa de televisi\xc3\xb3, Festival. La seva primera incursi\xc3\xb3 musical va ser amb l'\xc3\xa0lbum Everybody Tells a Story, que va promocionar tamb\xc3\xa9 a Espanya. En aquest pa\xc3\xads va aconseguir especial notorietat quan se li va atribuir un roman\xc3\xa7 amb Bert\xc3\xadn Osborne._NEWLINE_El gener de 1988 va con\xc3\xa8ixer el jugador de futbol Mark Gastineau, amb ell va tenir el seu segon fill, per\xc3\xb2 no van arribar a casar-se i van trencar un any despr\xc3\xa9s. El 1989 Brigitte va fer un breu cameo juntament amb nombroses estrelles al v\xc3\xaddeo musical de la can\xc3\xa7\xc3\xb3 Liberian Girl de Michael Jackson._NEWLINE_Ja el 1990, Nielsen es va casar per tercera vegada, en aquesta ocasi\xc3\xb3 amb el fot\xc3\xb2graf Sebastian Copeland, cos\xc3\xad de l'actor Orlando Bloom. Tampoc aquest matrimoni va durar molt, i el 1993 es va casar amb un altre home de nacionalitat su\xc3\xafssa, amb qui tindria dos fills m\xc3\xa9s, a un dels quals va posar de nom !Raoul Ayrton! en record del seu amic el pilot Ayrton Senna._NEWLINE_En la d\xc3\xa8cada dels anys 90 va seguir participant en pel\xc2\xb7l\xc3\xadcules, alguna d'elles de tall er\xc3\xb2tic, i va gravar un duet amb RuPaul (You Are No Lady) per reapar\xc3\xa8ixer en el m\xc3\xb3n del disc com a diva per a homosexuals, amb el nom art\xc3\xadstic Gitta. Una altra de les seves can\xc3\xa7ons va ser No More Turning Back. Ja llavors havia modificat not\xc3\xb2riament la seva silueta, en engrandir el seu bust amb implants de silicona._NEWLINE_Es va separar del seu quart marit, i el 1997 va saltar a la premsa la brama que un xeic \xc3\xa0rab havia pagat un mili\xc3\xb3 de d\xc3\xb2lars per passar una nit amb ella._NEWLINE_Posteriorment ha participat en programes de telerealitat, a It\xc3\xa0lia i als Estats Units: The surreal life (on va comen\xc3\xa7ar la seva aventura amb Flavor Flav, del grup Public Enemy), Celebrity Rehab with Dr Drew..."